Document ID: 32008D0138

KOMISSION PÄÄTÖS,
tehty 19 päivänä joulukuuta 2007,
lanta-asetuksen (C 12/1999) mukaisia korvauksia koskevasta valtiontuesta
(tiedoksiannettu numerolla K(2007) 6777)
(Ainoastaan ranskan- ja hollanninkieliset tekstit ovat todistusvoimaiset)
(2008/138/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen ja erityisesti sen 88 artiklan 2 kohdan,
on mainitun artiklan mukaisesti pyytänyt asianomaisia esittämään huomautuksensa (1),
sekä katsoo seuraavaa:
I MENETTELY
(1)
Belgian viranomaiset antoivat edellä mainitun tuen tiedoksi 3 päivänä heinäkuuta 1998 päivätyllä kirjeellä EY:n perustamissopimuksen 88 artiklan 3 kohdan mukaisesti.
(2)
Komissio aloitti EY:n perustamissopimuksen 88 artiklan 2 kohdan mukaisen muodollisen tutkintamenettelyn 26 päivänä maaliskuuta 1999 päivätyllä kirjeellä SG-Greffe (1999) D/2211. Belgia esitti huomautuksensa 28 päivänä huhtikuuta 1999 päivätyllä kirjeellä.
(3)
Komissio on saanut huomautuksia asianomaisilta. Se toimitti huomautukset tiedoksi 30 päivänä kesäkuuta 1999 päivätyllä kirjeellä Belgialle, jolla oli mahdollisuus esittää omat huomautuksensa. Belgian viranomaiset lähettivät komissiolle lisätietoja 1 päivänä kesäkuuta 1999, 27 päivänä kesäkuuta 2000 ja 23 päivänä heinäkuuta 2001 päivätyillä kirjeillä.
(4)
Belgia ilmoitti 12 päivänä maaliskuuta 2007 päivätyllä kirjeellä komissiolle peruuttavansa ilmoitetun toimenpiteen. Kyseisessä kirjeessä Belgia vahvisti, että tukea ei ollut maksettu.
II PÄÄTELMÄT
(5)
Belgian peruuttamispyynnön saapumishetkellä komissio ei ollut vielä tehnyt virallista päätöstä ilmoituksesta. Näissä olosuhteissa komissio hyväksyy ilmoituksen peruuttamisen, siten kuin siitä säädetään Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annetun neuvoston asetuksen (EY) N:o 659/1999 (2) 8 artiklan 1 kohdassa.
(6)
Sen vuoksi asetuksen (EY) N:o 659/1999 8 artiklan 2 kohdassa tarkoitettu muodollinen tutkintamenettely olisi päätettävä perusteettomana,
ON TEHNYT TÄMÄN PÄÄTÖKSEN:
1 artikla
Päätetään asetuksen (EY) N:o 659/1999 8 artiklan 2 kohdassa tarkoitettu muodollinen tutkintamenettely, joka koskee lanta-asetuksen mukaisia korvauksia koskevaa valtiontukea.
2 artikla
Tämä päätös on osoitettu Belgian kuningaskunnalle.
Tehty Brysselissä 19 päivänä joulukuuta 2007.

Labels: 18
19
4
6